Решение на Съда (шести състав) от 13 юни 2024 г. — [Monmorieux](i)
(Дело C‑380/23)
„ Преюдициално запитване — Член 19 ДЕС — Член 45 ДФЕС — Член 47 от Хартата на основните права на Европейския съюз — Данък върху доходите — Спогодба за избягване на двойното данъчно облагане — Процедура за взаимно споразумение, предвидена в такава спогодба — Държава членка, която в края на такава процедура поставя като условие за правото да бъде възстановен вече платеният в друга държава членка данък, данъчнозадълженото лице да оттегли своите жалби, подадени пред съдилищата на първата държава членка — Недопустимост на преюдициалното запитване “
1.      Преюдициални въпроси — Допустимост — Въпроси, поставени без достатъчно сведения за причините, поради които е необходим отговор на преюдициалните въпроси — Липса на връзка между спора в главното производство и разпоредбата от правото на Съюза, посочена в преюдициалните въпроси — Недопустимост
(член 19 ДЕС; членове 45 и 267 ДФЕС; Процедурен правилник на Съда, член 94, буква в)
(вж. т. 23—28 и 31 и диспозитива)
2.      Преюдициални въпроси — Компетентност на Съда — Граници — Искане за тълкуване на Хартата на основните права — Национален спор с предмет, който няма никаква връзка с правото на Съюза — Липса на компетентност на Съда
(член 267 ДФЕС; Харта на основните права на Европейския съюз, член 47 и член 51, параграф 1)
(вж. т. 29)
Диспозитив
Преюдициалното запитване, отправено от Tribunal de première instance du Luxembourg (Първоинстанционен съд Люксембург, Белгия) с акт от 14 юни 2023 г., е недопустимо.
i      Името на настоящото дело е измислено. То не съвпада с истинското име на никоя от страните в производството.